Death on the Nile

Death on the Nile (Morto ĉe Nilo) estas brita mistera drama filmo de 1978 bazita sur la samnoma romano de Agatha Christie de 1937, reĝisorita de John Guillermin kaj adaptita de Anthony Shaffer. La filma protagonisto estas la belga detektivo Hercule Poirot, ludita de Peter Ustinov por la unua fojo, plus stelula aktoraro inter kiuj elstaras Maggie Smith, Angela Lansbury, Bette Davis, Mia Farrow, Jane Birkin, David Niven, George Kennedy, kaj Jack Warden. La filmo estas sammedia sekvaĵo de la filmo de 1974 nome Murder on the Orient Express.

La agado okazas en Egiptio en 1937, ĉefe dum veturado per padelŝipo sur la Nilo. Kelkaj famaj lokoj de Antikva Egipto aperas en la filmo, kiel la Grandaj Piramidoj, la Sfinkso, kaj la temploj de Abu Simbel kaj Karnak.

Death on the Nile ricevis la Oskar-premion al la Plej Bona Kostumdesegnado en la 51a okazo de la Akademiaj Premioj.

Intrigo

La intrigo temas pri la riĉa heredantino Linnet Ridgeway (Lois Chiles), kiu edziniĝas al Simon Doyle (Simon MacCorkindale), la fianĉo de sia plej bona amikino, Jacqueline de Bellefort (Mia Farrow). Kolera, Jacqueline persekutas la paron dum ilia mielmonato, por kiu ili enŝipiĝas sur krozoŝipo laŭ la rivero Nilo, en kiu ĉiuj pasaĝeroj, escepte la detektivo Hercule Poirot (Peter Ustinov) kaj lia amiko la kolonelo Race (David Niven), havas kialojn por mortigi ŝin. La junulino estas murdita kaj Poirot malkovras la murdiston, sed dume okazas aliaj murdoj dum la veturado. 

Geaktoraro kaj roluloj
 Peter Ustinov kiel Hercule Poirot
 Lois Chiles kiel Linnet Ridgeway-Doyle
 Mia Farrow kiel Jacqueline de Bellefort
 Simon MacCorkindale kiel Simon Doyle
 David Niven kiel Colonel Race
 Bette Davis kiel Marie Van Schuyler
 Maggie Smith kiel Miss Bowers
 Angela Lansbury kiel Salome Otterbourne
 Olivia Hussey kiel Rosalie Otterbourne
 Jon Finch kiel James Ferguson
 Jack Warden kiel Dro. Ludwig Bessner
 Jane Birkin kiel Louise Bourget
 George Kennedy kiel Andrew Pennington
 I. S. Johar kiel Mr. Choudhury
 Harry Andrews kiel Barnstaple
 Sam Wanamaker kiel Rockford

Referencoj

Eksteraj ligiloj
 en imdb

Kategorio:Filmoj aperintaj en 1978
Kategorio:Anglalingvaj filmoj
Kategorio:Historiaj filmoj
Kategorio:Britio en fikcio
Kategorio:Egiptio en fikcio
Kategorio:Britaj dramaj filmoj
Kategorio:Misteraj filmoj